MONO บวก 4.28% ลุ้นผลงานครึ่งปีหลังโตต่อเนื่อง รับแผนเปิด Platform ใหม่
MONO บวก 4.28% ลุ้นผลงานครึ่งปีหลังโตต่อเนื่อง หลังเปิด Platform ใหม่ ล่าสุด ณ เวลา 11.00 น. ราคาอยู่ที่ 3.90 บาท บวก 0.16 บาท หรือ 4.28% สูงสุดที่ 4.02 บาท ต่ำสุดที่ 3.78 บาท มูลค่าซื้อขายที่ 270.27ล้านบาท
11 ก.ย. 2560

ผู้สื่อข่าวรายงานว่า ราคาหุ้นบริษัท โมโน เทคโนโลยี จำกัด (มหาชน) หรือ MONO ณ เวลา 11.00 น. ราคาอยู่ที่ 3.90 บาท บวก 0.16 บาท หรือ 4.28% สูงสุดที่ 4.02 บาท ต่ำสุดที่ 3.78 บาท มูลค่าซื้อขายที่ 270.27ล้านบาท ขณะที่ดัชนีตลาดหุ้นไทยโดยรวมบวก 0.27%

บล.ไอร่า ระบุในบทวิเคราะห์ฯแนะนำหุ้น บมจ.โมโน เทคโนโลยี (MONO) หลังมองแนวโน้มผลการดำเนินงานครึ่งหลังปีนี้ เติบโตต่อเนื่อง ภายใต้รายได้ค่าโฆษณาของ MONO ที่ยังมีโอกาสขยายตัวจากอัตราค่าโฆษณาเฉลี่ยต่อนาทีของ MONO29 ที่แม้จะเพิ่มขึ้นกว่า 38% จาก 20,300 บาท/นาที เมื่อปี 59 มาเป็น 28,000 บาท/นาที ในช่วงไตรมาส 2/60 แต่ยังถูก ในมุมของผู้เช่าโฆษณา เมื่อเทียบกับอันดับ 3 “Workpoint TV” ที่คาดอัตราค่าโฆษณาในไตรมาส 2/60 สูงถึง 75,000 บาท/นาที
นอกจาก MONO ยังมีแผนเปิดตัว Platform ใหม่ “See ME” ในช่วงไตรมาส 4/60 เพื่อต่อยอดจาก Mthai.com ที่มียอดเข้าชมถึง 24 ล้านคนต่อเดือน โดยคาด “See ME” มีจุดแข็งในการให้ส่วนแบ่งรายได้ค่าโฆษณาต่อเจ้าของ Content ที่สูงกว่า Platform อื่น ๆ เช่น Youtube และคาดว่าจะสามารถเข้ามามีบทบาทในตลาดการโฆษณาดิจิตอลที่มีมูลค่ากว่า 11,000 ล้านบาท ในปี 60 คาดเป็นปัจจัยสำคัญ ที่จะช่วยผลักดันผลประกอบการของ MONO ในระยะยาวได้ ขณะที่คาดปี 60 สามารถพลิกกลับมามีกำไรสุทธิ 160 ล้านบาท พร้อมประเมินราคาเป้าหมายปี 60 ที่ 4.20 บาท